cyanic-selkie/wikianc huggingface dataset:
Vestfoldmål
Dialektprisen 2004
I 2004 mottok Tønsberg-artisten Ivar Christian Johansen, bedre kjent som «Ravi», Dialektprisen av Norsk Målungdom for å synge og rappe på markant tønsbergdialekt.
Grenlandsmål
Grenlandsmålet er den vikværske dialekten som snakkes i nabolandskapet Grenland og likner veldig mye på vestfoldmålet. Forskjellene mellom Grenlands bymål og Vestfolds bymål er så små at det kan være nesten umulig for en nordmann utenfra å høre forskjell. Grenlandsmål og vestfoldmål regnes av noen som to underdialekter av den felles dialekten vestvikværsk.
Krukke (oppbevaringskar)
Allerede i romersk jernalder ble det produsert krukker i keramikk av høy kvalitet i Norden. I perioden 1000–1600 ser det ikke ut til å ha vært noen keramikkproduksjon i Norge. Først mot slutten av 1600-tallet blir pottemakerfaget mer synlig, og utover på 1700-tallet skjer det en stor oppblomstring med pottemakere som slår seg ned både i byer og på landsbygda.
Dynastes satanas
Dynastes satanas er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En meget stor (hannens kroppslengde opptil 11,5 centimeter), svart bille. Hannen har et langt, oppoverkrummet horn på hodet som danner en klype mot et langt, nedoverkrummet horn på pronotum - det siste har en brem av korte, stive, gulaktige hår på undersiden. Hornene er forholdsvis korte og mer krummede enn hos Dynastes hercules og neptunus. Hunnene mangler hornene og er dermed mye kortere selv om kroppen ikke er så mye mindre. Hos noen individer er hornene sterkt krummede, kroppslengden blir da betydelig mindre. Hannen er blankt svart eller mørkt rødbrun, hunnen mer ruglete og mattere. Beina er kraftige med 2-3 pigger på yttersiden av leggene (tibiae). Undersiden er kledt med gule hår.
Levevis
Denne arten holder til i høytliggende tåkeskoger. Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse. Larveutviklingen tar flere år, de voksne billene kan leve i flere måneder. De voksne billene er aktive om natten. Denne arten lever i fuktig skog mellom 900-2200 meter over havet.
Utbredelse
Arten er bare kjent fra et begrenset område i Bolivia. Den er regnet som truet og er nå fredet i hjemlandet, samtidig som handel med eksemplarer er strengt regulert under CITES-reglene, der arten er nevnt i CITES Appendix II. Den er foreløpig den eneste bille-arten som er spesifikt nevnt i CITES.
Guitar Hero Live
Guitar Hero Live er et musikkvideospill utviklet av FreeStyleGames og gitt ut av Activision. Det ble sluppet ut for PlayStation 3, PlayStation 4, Wii U, Xbox 360, og Xbox One i oktober 2015 og for iOS og Apple TV i november 2015.
Spillet er et nytt spill for å gjenstarte Guitar Hero-serien, og er det første spillet i serien siden Warriors of Rock fra 2010. Guitar Hero Live introduserer flere nye endringer til kjernen av Guitar Hero-spillet, blant annet en ny kontroller med seks knapper, samt en ny presentasjon av spillet som bruker bevegelsesteknologi for å simulere opplevelsen av å være gitarist i en konsert.
Mottagelse
Guitar Hero Live fikk gode omtaler. GameRankings og Metacritic ga Wii U-versjonen 83,75 % basert på fire anmeldelser og 84 av 100 basert på fire anmeldelser, PlayStation 4-versjonen fikk 81,46 % basert på 41 anmeldelser og 80 av 100 basert på 67 anmeldelser  og Xbox One-versjonen fikk 80,93 % basert på 20 anmeldelser og 81/100 basert på 21 anmeldelser.
Europavei 39 (Trøndelag)
Europavei 39 i Trøndelag er det nordligste delstykket av europavei 39 med en lengde på 90,1 km, veien går mellom europavei 6 ved Klett i Trondheim og fylkesgrensen mot Møre og Romsdal som krysses på overfarten Halsa–Kanestraum.
Historikk
Før strekningen ble skiltet E39 i 2000 var avsnittet Klett – Fannrem skiltet riksvei 65, og avsnittet Fannrem – Betna i Halsa, Møre og Romsdal skiltet riksvei 71.
Den 30. juni 2005 ble motortrafikkveien mellom Melhus og Orkdal åpnet, med en lengde på 22 km. Strekningen ble finansiert gjennom offentlig–privat samarbeid med en avtale om vedlikehold frem til 2030. Den gamle strekningen ble nedgradert til fylkesvei og har betegnelsen fylkesvei 6642.
Ny vei Harangen–Høgkjølen i Orkdal på 10,4 km åpnet for trafikk i 2015. Strekningen mellom Høgkjølen og Fannrem ble nedgradert til fylkesvei 6484, og avsnittet mellom Fannrem og Bårdshaug fikk tilbake sitt opprinnelige nummer, nå som fylkesvei 65.
Prosjekter
En tunnel under Trondheimsfjorden ved Agdenes og videre over Fosen, er foreslått, med realisering etter 2025.
Kommuner og knutepunkter
Videre forbindelse: Europavei 39 (Møre og Romsdal)
Hestøysundbrua
Hestøysundbrua, også kalt Hestøysundet bru er en spennbetongbro på fylkesvei 669 mellom øyene Kuli og Hestøya i Smøla kommune i Møre og Romsdal. Brua krysser sundet Hestøysundet, er 69 meter lang, og lengste spenn er 23 meter.
Giuseppe Castelli
Giuseppe Castelli er navnet til flere personer:
NM i bryting 1983
NM i bryting 1983 ble arrangert i Fredrikstad 19.-20. mars. Arrangør var Kråkerøy BK. Kongepokalen ble vunnet av Klaus Mysen.
Swing it, magistern! (sang)
«Swing it, magistern!» er en svensk sang, skrevet av Kai Gullmar (melodi) och Hasse Ekman (tekst). Den ble spilt inn av Alice Babs og ble utgitt på 78-plate i 1940. «Swing it, magistern!» ble sunget i filmen med samme navn.
Lars Vegas trio spilte i 1992 inn sangen. Den ble utgitt på CD-albumet På korståg för schlagerns bevarande. , noe også Simons gjorde samme år. Den ble utgitt på CD-albumet Melodier vi minns I 1994 gjorde Thorleifs en innspilling. Den ble utgitt på CD-albumet Och du tände stjärnorna.
Sten & Stanley spilte inn «Twist It, Magistern». Den ble utgitt på EP-platen med samme navn (Decca SDE 7241) i 1963.
Norske versjoner
Juul Hansen har skrevet en norsk tekst med tittelen «Swing it, herr Lektor». Solveig Barland med Øivind Berghs Bristolorkster spilte inn sangen 24. mars 1941. Den ble utgitt på 78-platen Columbia GN 806.
Rolv Wesenlund har skrevet en annen norsk tekst: «Twist it». Bjørg Irma med Sigurd Jansens orkester og kor spilte inn sangen 3. desember 1962. Den ble utgitt på singlen Philips 353 204 PF.
Tafjordvassdraget
Tafjordvassdraget er et vassdrag i Fjord kommune i Møre og Romsdal. Det har sine fjerneste kilder ved grensen mot Skjåk i Innlandet, en delstrekning følger fylkesgrensen. Vassdraget er utbygd av Tafjord Kraft med åtte vannkraftverk. Vassdraget har tre hovedgrener: Kaldhusdalen, Rødalen og Reindalen. Reindalen er forholdsvis flat og har flere mindre grener.
Normal årsnedbør for nedbørsfeltet ligger under 1000 mm. 80 % av nedbørsfeltet på mer enn 1000 meter over havet og omfattes dels av Tafjordfjella. Deler av nedbørsfeltet for ligger i Skjåk og Stranda kommuner. I tillegg blir vann overført fra 34 km2 nedbørsfelt overført av øvre del av Ottavassdraget (blant annet Grønvatnet) til Tafjordvassdraget og brukt i kraftverkene der. Fylkesmannen oppgir nedbørsfeltet til 388 km2 hvorav 5 % i Stranda kommune, 25 % i Skjåk og resten i Norddal (Fjord kommune). Vassdragets naturlige nedbørsfelt på 313 km2 har et tilsig på 493 millioner m3.
I lavlandet ved fjorden er det under 900 millimeter nedbør årlig, mens det høyfjellet rundt faller rundt 2000 millimeter i gjennomsnitt.
Nedbørsfeltet grenser mot nedbørsfeltene for Muldalselva, Otta, Rauma, Norddalsvassdraget (Herdalen) og Geirangerelva. Elven er lakseførende 1,5 km fra sjøen. Den ble behandlet med rotenon mot lakseparasitten gyrodactylus salaris i 1986. Ingeniørene Bachke og Homan kjøpte vassdraget av grunneierne i 1898, og solgte rettighetene videre til belgieren Max Custor i 1907. Staten kjøpte vassdraget (etter eget Stortingsvedtak) i 1909 for 185.000 kroner fra Custor. Vassdragsdirektøren la planer for statlig kraftutbygging i Tafjord. Staten solgte videre til kommunene på langs Storfjorden (med Ålesund i spissen) med formål å sikre allmenn elektrisitetsforsyning. Argumenter mot salg ved debatten i Stortinget var blant annet at staten burde satse på salpeterproduksjon i Tafjord eller kanskje jernverk. Strømforsyning fra Tafjord til Ålesund forutsatte oppføring av høyspentlinjer i uveisomt terreng.
Anguilla under VM i friidrett 2011
Anguilla deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.
Ceraegidion
Ceraegidion er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Ganske små, brunlige trebukker. Antennene er vanligvis omtrent så lange som kroppen. Kroppen har noen kraftige pugger både på pronotum og dekkvingeen. Dekkvingene er ovale uten markerte "skuldre". Beina er forholdsvis korte og kraftige.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Australia.
Rio de Janeiros metro
Rio de Janeiros metro (portugisisk: Metrô do Rio de Janeiro) er Rio de Janeiros undergrunnsbane. Den ble åpnet den 5. mars 1979.
Georges Piot
Georges Piot (født 14. september 1896, død 5. april 1980) var en fransk roer som deltok i de olympiske leker 1924 i Paris.
Piot vant en olympisk sølvmedalje i roing under Sommer-OL 1924 i Paris. Sammen med Maurice Bouton kom han på andreplass i toer uten styrmann. Willy Rösingh / Antonie Beijnen fra Nederland vant gull.
Laura Marano
Laura Marie Marano (født 29. november 1995) er en amerikansk skuespillerinne og sanger. Hun er best kjent for sin rolle som Ally Dawson i Disney Channel serien Austin & Ally. Hun hadde også en rolle i Without A Trace, hvor hun spilte datteren til hovedrollen. Marano har hovedrollen i indiefilmen A Sort Of Homecoming. I 2015 hadde hun hovedrollen i Disney-filmen Bad Hair Day. Rollefiguren hennes het Monica Reeves, og en av hennes motspillere i filmen var Leigh-Allyn Baker.
Bakgrunn
Marano ble født i Los Angeles, California. Hun er datter av Damiano og Ellen Marano. Hennes eldre søster Vanessa er også skuespiller. Faren Damiano har italienske røtter. Marano kombinerer filmrollene med skolearbeid, og er på skolen to dager i uken. I et intervju har hun opplyst at «(j)eg går på en offentlig videregående skole, og vennene mine og alle der har vært veldig støttende. Det er fint å ha noen så støttende rundt meg når jeg ikke jobber, selv om vennene mine på settet er helt fantastiske.»
Skuespiller
Marano fikk sitt første skuespilleroppdrag da hun var fem år gammel. Siden har hun jobbet med flere produksjoner for Stage Door Theater i California. Hun har vært med i flere reklamer, og har hatt mindre roller i TV-serier som Ghost Whisperer og Medical Investigation. Hun har også dubbet i animasjonsfilmer som Nemo og Istid. I filmen The Jacket, der Keira Knightley hadde en av hovedrollene, spilte Marano Knightleys rollefigur som barn. Hun hadde også en fast rolle i FOX-serien Are You Smarter Than a 5th Grader?.
Marano var med i flere episoder av serien The Sarah Silverman Program. I seriens pilotepisode spilte hun Sarah Silverman som barn. Regissørene likte rolleprestasjonen så godt at de i en senere episode ga henne en større rolle, som vinneren av en skjønnhetskonkurranse. Brian Pohsen, som kommenterte showet i DVD-utgaven, bemerket at Marano ofte kunne både sine egne og andre skuespilleres replikker bedre enn de fleste på settet.
I 2011 fikk hun rollen som Ally Dawson i Austin & Ally.
Musikk
I mars 2015 signerte Marano en platekontrakt med plateselskapet Big Machine Records, og ble dermed selskapets første popartist.
Schild
Schild og Schildt er etternavnet til blant annet:
Ingrid Hadler
Ingrid Hadler (pikenavn Thoresen; født 12. februar 1946) er en norsk tidligere orienteringsløper som representerte IL i BUL. Hun ble norsk mester for junior på 5 km langrenn i 1964. Da representerte hun Sportsklubben Freidig. Det var første gang det ble arrangert junior-NM for kvinner i langrenn.
I 1965 mottok hun Porsgrunds Porselænsfabriks Ærespris. Hun ble tildelt Olavstatuetten i 1970.
Hadler ble rangert som nummer 49 på listen over de tusen beste idrettsutøverne i Trøndelag i avisa Nidaros sin kåring i 2022.
Europavei 16 (Oppland)
Europavei 16 i Oppland besto av en, tidligere to delstrekninger. Den vestre, 151,8 km, mellom grensen mot det tidligere Sogn og Fjordane på Filefjell og grensen mot det tidigere Buskerud i Sør-Aurdal, den østre, 32,5 km, mellom Bergermoen i Jevnaker og grensen mot tidligere Akershus ved Leirsjøen i Lunner. En delstrekning gjennom Ringerike i Buskerud knyttet sammen traséene. Etter regionreformen trådte i kraft ble europavei 16 i Oppland del av europavei 16 (Innlandet), og Jevnaker og Lunner overført til Viken fylke.
Historikk
Traseen over Filefjell ble allerede i 1793 etablert som hovedvei mellom Oslo og Bergen, den såkalte Bergenske Kongevei. Den gangen gikk veien om Etnedal (ikke Begnadalen).
Strekningen mellom Jevnaker og Roa var skiltet riksvei 242, delvis langs dagens fylkesvei 4, før den nye riksvei 35 langs den samme strekningen ble åpnet. Dette veinummeret beholdt strekningen til E16 ble forlenget til Gävle i Sverige 2012.
Fra Borlaug i Lærdal kryss riksvei 52 til Tyinkrysset ble større ombygging igangsatt høsten 2011. Borlaugstunnelen åpnet i juli 2014.
Utbedret strekning mellom Bagn og Fønhus åpnet for trafikk juli 2014.
Kommuner og knutepunkter
Fortsetter som Europavei 16 (Vestland)
PGA Championship 2021
PGA Championship 2021 ble arrangert på Kiawah Island Golf Resort i Kiawah Island i USA fra 20. til 23. mai 2021.
Dicks vei
Dicks vei (7-17, 4-26) er en vei på Lysaker i Bærum kommune i Viken.
Veien ble bygd ca. 1920, og fikk sitt navn i 1925. Den oppkalt etter grosserer Charles Dick (1836–1904), som eide Fornebo hovedgård (Fornebuveien 84), og skilte ut en del villatomter ved Lysakerfjorden.
Helge Svare
Helge Svare (født 17. juni 1960) er en norsk idéhistoriker og filosof. Han er forsker I og forskningsleder ved Arbeidsforskningsinstituttet ved Oslomet – storbyuniversitetet.
Dicks vei
Dicks vei starter rett sør for Lysaker Torg, der også Fridtjof Nansens vei starter, ved Villa Lysaker. Den går over Strandveitunnelen, og går videre langs Svartebukta i Lysakerfjorden, og ender opp ved Svartebukta båtbrygge. Veien består av eneboliger, og ligger cirka 28 meter over havet i nordenden.
Helge Svare
Svares forskning har særlig beskjeftiget seg med temaer som filosofi, dialogfilosofi, livsmestring, samarbeid, dialog- og refleksjonsprosesser, innovasjon, lærende organisasjoner, virksomhetsutvikling, bedriftsnettverk og tillit i arbeidslivet, samt kjønns- og mannsforskning. Han har gitt ut en rekke bøker, blant annet om vennskap, dialog, metaforer og filosofisk praksis.
Utdanning og yrkeskarriere
Svare har hovedfag i idéhistorie fra Universitetet i Oslo og doktorgrad i filosofi fra Norges teknisk-naturvitenskapelig universitet. Doktoravhandlingen hadde tittelen ''In situ corpori. Kant’s theory of experience interpreted in the context of his theory of the embodied mind, og ble publisert i 2003.''
Dicks vei
Sideveier til Dicks vei er Fridtjof Nansens vei, Bombakken og Strandveien.
Serena
Serena er et italiensk og engelsk kvinnenavn.
Helge Svare
Utdanning og yrkeskarriere
Svare har tidligere arbeidet som forlagskonsulent og frilansjournalist, og som henholdsvis universitetslærer og forsker ved Universitetet i Oslo, før han i 2006 ble forsker ved AFI. Han har tidligere hatt det faglige ansvaret for utdanning i filosofisk praksis ved Høgskolen i Sørøst-Norge. Svare er fortsatt tilknyttet UiO, og senest våren 2020 ledet han et kurs ved navn Filosofiske, etiske og eksistensielle dialoger. Siden 2003 har Svare også drevet en privat virksomhet, der han tilbyr filosofisk praksis i form av samtaler med enkeltpersoner og grupper.
Bibliografi
Svare har skrevet mange populærvitenskapelige bøker, som formidler filosofi og filosofisk praksis til vanlege lesere. Her er et utvalg av disse:
Serena
Etymologi
Serena er opprinnelig et senlatinsk navn dannet av serenus, «klar, rolig».
Anguilla under VM i friidrett 2013
Anguilla deltok under VM i friidrett 2013 i Moskva i Russland fra 10–18. august 2013 med 6 utøvere.
Resultater
(q – kvalifisert, NM – ikke noe gyldig resultat, SB – årsbeste)
Helge Svare
Vitenskapelige publikasjoner
En fullstendig liste over Svares publikasjoner ligger på AFIs ansattside.
Odd Bye-Nielsen
Odd Bye-Nielsen (født 12. april 1914) var en norsk turner som representerte Oslo Turnforening.
Han vant fire NM-gull og kongepokaler i perioden 1936–1939.
Sykling under Sommer-OL 2008 – Terrengsykling menn
Herrenes terrengsykling under Sommer-OL 2008 fant sted den 23. august 2008 på Laoshan Mountain Bike Course.
Røneid kraftverk
Røneid kraftverk er et vannkraftverk ved Gaupne i Luster kommune i Vestland.
Det er et elvekraftverk som utnytter et fall på 487 meter i Kvernelvi.
Installert effekt er 4,5 MW fra en peltonturbin. Årsproduksjon er 13 GWh.
Eier er selskapet Småkraft Green Bond 1 AS, som eies 100% av Småkraft AS.
Bergens Mekaniske Verksteds skole
Bergens Mekaniske Verksteds skole var en skole opprettet i Bergen i 1856, etter pålegg fra Stiftsdireksjonen.Skolen ble på folkemunne kalt Verksskolen, og ble nedlagt rundt 1915.
Historie
Da skolehuset brant ned i 1866 måtte elevene en periode gå på Årstad sogns skole på Haukeland. Sognepresten forsøkte nå å få Bergens Mekaniske Verksted og Strømmens Støperi til å bygge hver sin skole, men de bestemte seg til slutt for å gå sammen om å bygge en skole på Ny Krohnborg.
Den nye skolen var et enetasjes trehus med to klasserom i 1.etasje og lærerbolig i 2.etasje. I 1869 var det 113 elever ved skolen og to lærere. En mannlig lærer underviste de eldste elevene, og en kvinnelig underviste de yngste. På grunn av mangel på klasserom ble det innført både formiddags- og ettermiddagsundervisning. Skolen slet lenge med stort fravær. Dette skyldtes at mange av barna arbeidet i fabrikkene i Solheimsviken. Barnearbeid var utbredt på denne tiden. Dette ble det ført bedre kontroll med etter at Det stedlige fabrikktilsynet begynte å holde oppsyn med arbeidsforholdene i fabrikkene.
Verksskolen ble nedlagt rundt 1915 og bygningen ble i noen år brukt som bolig for arbeidere ved BMV. Huset gikk senere over i privat eie og ble revet i 1978.
Li Zhen
Li Zhen er navnet til flere personer:
3. serierunde i Eliteserien 2020
3. serierunde i Eliteserien i fotball for menn 2020 startet med 6 kamper onsdag 24. juni og ble avsluttet med de resterende 2 kampene torsdag 25. juni. Den opprinnelige terminlisten ble strøket og NFF satte opp kamper som skulle minske reisebelastningen på lagene i starten. De 3 første serierundene ble satt opp i første omgang.
DS «Arne»
DS «Arne» var et passasjerskip bygget i 1877 for Nordhordland Dampskipssamlag i Bergen. Skipet gikk i lokalrute i Nordhordland og Osterfjorden frem til 1913 da det ble bygget om til fiskebåt.
Marc Detton
Marc Pierre Detton (født 20. februar 1901 i Thorigny-sur-Marne, død 24. januar 1977) var en fransk roer som deltok i de olympiske leker 1924 i Paris.
Detton vant en olympisk sølvmedalje i roing under Sommer-OL 1924 i Paris. Sammen med Jean-Pierre Stock kom han på andreplass i dobbeltsculler bak Paul Costello / John B. Kelly fra USA.
De osmansk-habsburgske krigene
De osmansk-habsburgske krigene er en benevnelse på en rekke militære konflikter mellom Det osmanske rike og Habsburgmonarkiet i Østerrike og Spania, og i perioder inkluderte dette også Det tysk-romerske rike og Kongedømmet Ungarn. Krigene ble dominert av felttog i Ungarn og dagens Kroatia. Innledningsvis erobret osmanene store landområder gjennom en avgjørende seier i slaget ved Mohács i 1526 og reduserte slik en tredel av kongeriket Ungarn til et osmansk lydrike.
Miriam Tveit
Miriam Jensen Tveit (født 1979 i Oslo) er en norsk historiker ved Nord universitet i Bodø.
Frederik Julius Kaas
Frederik Julius Kaas (født 24. august 1758 i København, død 11. januar 1827 samme sted) var en dansk embedsmann som virket i Norge.
Miriam Tveit
Tveit har særlig arbeidet med tema som rettshistorie i tidlig mellomalder med særlig vekt på Vest-Europa.
Frederik Julius Kaas
Liv og virke
Etter cand.jur. 1782 ble han kammerjunker (ved hoffet, men stod lavere enn kammerherre, som han ble i 1792) og sendt til Norge som assessor (dommer) i overhoffretten.
Hans siste tur til Christiania var etter krigen med Sverige 1808-1809 for å påvirke Christian August til å starte felttog mot Sverige. Han ankom i april 1809, men forlot november samme året med uforrettet sak, og fortsatte som kansellipresident, ble utsending til Napoleon, justisminister 1813, 1814 gehejmekonseil og 1815 sjef for Københavns politi, involvert i jødefeiden 1819–1820.
Kaas var frimurer, opptatt i losjen St. Olaus til den hvide Leopard i Kristiania i 1783, samme år som den ovenfor nevnte Conrad Clauson ble opptatt i samme losje.
Han mottok Elefantordenen og Dannebrogordenen.
Kaas døde i 1827, samme dag som kona, og ble begravet på Herlufsholm.
Stiftamtmann Kaas' vei i Oslo (0852) ligger i Ullevål hageby og går fra John Colletts allé til Ullevålsalleen.
De osmansk-habsburgske krigene
I løpet av 1500-tallet ble osmanene en alvorlig trussel mot Europa, hvor osmanske fartøyer ødela venetianske besittelser i Egeerhavet og i Jonia. Både den protestantiske reformasjonen, stridigheter mellom Frankrike og Habsburgerne og en rekke andre sivile konflikter innen Det tysk-romerske rike reduserte evnen til å yte osmanene tilstrekkelig motstand. Samtidig utkjempet også osmanene en rekke stridigheter mot andre motstandere, særlig det persiske safaviddynastiet og en periode mot Mamelukk-sultanatet, til dette ble nedkjempet og inkorporert i Det osmanske rike.
11. serierunde i Toppserien 2022
Alle kampene i '''11. serierunde i Toppserien 2022''' ble spilt onsdag 25. mai.
De osmansk-habsburgske krigene
Senere styrket freden i Westfalen og den spanske arvefølgekrigen på 1600- og 1700-tallet Habsburgerne i Østerrike. Videre gjorde både våpenteknologien og utviklingen av militær strategi at europeerne fikk et overtak over osmanene og deres elitestyrker janitsjarene, og det lyktes å gjenerobre Ungarn. Den store tyrkiske krig endte med avgjørende seire for Den hellige liga i slaget ved Wien, ved Mohács og ved Zenta. Krigene endte med freden i Svisjtov som avsluttet Den østerriksk-tyrkiske krig (1787–1791), og fiendskapet mellom Østerrike og Det osmanske rike endte formelt da begge land gikk inn i Sentralmaktene med Det tyske keiserrike i forkant av første verdenskrig. Nederlaget i denne førte til at Det osmanske rike ble oppløst gjennom freden i Sèvres og Huset Habsburg fjernet fra makten i Østerrike.
Transnistriakonflikten
Transnistria-krigen eller Transnistria-konflikten var en væpnet konflikt mellom Transnistrias republikanergarde, milits og kosakker, støttet av den 14. kombinerte armé på den ene siden, og moldovske politimenn og tropper på den andre siden i 1992.
Striden startet i november 1990 i Dubăsari (russisk Дубоссáры, Dubossary), men kampene intensiverte seg fra 1. mars 1992 da det nylig selvstendige Moldova ble tatt opp i FN. Det var flere midlertidige våpenhviler gjennom sommeren 1992, men det var først 21. juli at det ble permanent våpenhvile mellom de to områdene.
Bakgrunn
Bessarabia og Transnistria lå innenfor Det jødiske bosetningsområdet i Tsar-Russland. Transnistria med Odessa var del av provinsene Kherson og Podolia. Etter første verdenskrig ble Transilvania og Bukovina overført fra Østerrike-Ungarn til Kongedømmet Romania. Bessarabia ble overført til Romania i 1918 med anerkjennelse fra stormaktene unntatt Sovjetunionen, som ikke aksepterte grensendringen og som opprettet en moldovsk sosialistrepublikk øst for Dnestr. Transnistria-guvernementet administrert av Romania etter at området ble erobret av aksemaktene fra Sovjetunionen under den tyske invasjonen av Sovjetunionen. Holocaust i Bessarabia, Bukovina og Transnistria-guvernementet ble i hovedsak utført av det rumenske regimet på ordre fra Ion Antonescu, og store deler av myndighetenes apparat var involvert.
Før Sovjetunionen okkuperte Bessarabia og Nord-Bukovina og opprettet Moldovsk SSR i 1940, var området i Moldova vest for elven Dnestr en del av Romania (1918-1940). Før Moldovsk SSR ble opprettet, var Transnistria en del av Ukrainsk SSR som en autonom republikk kalt "Den moldovske autonome sovjetiske sosialistrepublikken" med Tiraspol som hovedsted. Trass i at Transnistria hadde særdeles få moldovere ble det likevel en del av Moldovsk SSR.
Mot slutten av sovjettiden, da Mikhail Gorbatsjov endret landet med perestrojka og glasnost, fikk mange områder som ikke primært hadde vært russiske før Sovjetunionen, økt nasjonalfølelse. I 1989 innførte Moldovsk SSR moldovsk som det offisielle språk i republikken, og gikk tilbake til latinsk alfabet. I 1990 besluttet de også å gå tilbake til sitt tradisjonelle flagg og våpen, og endret nasjonalsangen sin til Deşteaptă-te, române!. Senere samme året ble ordene «sovjet» og «sosialist» droppet fra navnet og landet ble «Republikken Moldova». Alle disse hendelsene, inkludert kommunismens fall i Romania og en viss åpning av grensene mellom Romania og Moldova førte til at mange i Transnistria trodde at en forening av Romania og Moldova var nært forestående, slik at Transnistria også skulle bli en del av Romania.
Den 14. januar 2022 meldte ukrainsk militær etterretning at visse krefter i Russland forberedte «provokasjoner» mot russiske soldater stasjonert i Transnistria, som til dags dato fortsatt er en stat som internasjonalt anses å være en del av Moldova, for å skape et påskudd for en russisk invasjon i Donbass-regionen av Ukraina.
Metalogikk
Metalogikk er stuiden om den metateoretiske delen av logikk. Logikkstudier viser oss hvordan logiske systemer kan brukes til å konstruere gyldige og solide argumenter, mens metalogiske studier viser oss egenskapene til logiske systemer. Logikk omfatter hendelser som kan avledes ved hjelp av et logisk system; metalogikk omfatter hendelser som kan avledes og om de formelle språkene og systemene som brukes til å uttrykke disse hendelsene.
Det mest grunnleggende innenfor metalogiske studier er formelle språk, formelle systemer, og deres tolkning. Studien av tolkningen til formelle systemer kalles modellteori, og stuiden om deduktive systemer kalles bevisteori.
Historie
Metalogiske spørsmål har blitt stilt siden Aristoteles' tid. Likevel var det ikke før 1800- og 1900-tallet, med tidlig studier av formelt språk, at forskningen av det fundamentale innenfor logikken begynte for fullt. I 1904 oppdaget David Hilbert at i forskningen i den grunnleggende matematikken hadde forutsetninger til logiske forestillinger, derfor ble det nødvendig med metamatematiske og metalogiske prinsipper.
I dag er metalogikk og metamatematikk hovedsakelig synonymer.
Rolf William Johansen
Rolf William Johansen (født 7. desember 1918, død 9. desember 1987) var en norsk turner som representerte Oslo Turnforening.
Han vant tre NM-gull og tre kongepokaler i perioden 1940–1949.
Morsang-sur-Orge
Morsang-sur-Orge er en kommune i departementet Essonne i regionen Île-de-France, og er en av de sørlige forstedene til Paris. Kommunen ligger 21,2 km fra sentrum av Paris. Innbyggerne i kommunen kalles for Morsaintois.
Befolkningsutvikling
Antall innbyggere i kommunen Morsang-sur-Orge
Liu Fuzhi
Liu Fuzhi (født i mars 1917 i fylket Mei i provinsen Guangdong i Kina, død 25. august 2013) var en kinesisk kommunistisk politiker.
Han ble medlem av det kinesiske kommunistiske parti i 1938. Han var minister for Folkerepublikken Kinas ministerium for offentlig sikkerhet fra mai 1983 til august 1985, og generalprokuratur for Folkets høyeste påtaleembede fra april 1988 til mars 1993.
Les Trois-Bassins
Les Trois-Bassins er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for trois-bassinois.
Geografi
Les Trois-Bassins ligger vest på øya og har kystlinje mot Det indiske hav i vest. Kommunen strekker seg fra kysten og til toppen av fjellet Grand Bénare på 2898 moh. Ellers grenser kommunen mot Cilaos i øst, Saint-Paul i nord Saint-Leu i sør.
Figaleia
Figaleia eller Figalia (gresk: Φιγάλεια eller Φιγαλεία) er en antikk gresk by i det sørvestlige hjørnet av Arkadia. Det er også det nåværende navnet til moderne landsby (av samme navn) som ligger rett ved, kjent fram til tidlig på 1900-tallet som Pavlitsa (Παύλιτσα). I moderne geografi er den lokalisert i sørvestlige Elis. Den er beliggende på steinete høydedrag blant en del av de høyeste fjellene på Peloponnes, det mest iøynefallende er fjellene Kotyliom og Elasom; identifiseringen av sistnevnte er usikker. Deler av bymuren er fortsatt synlig og levninger av et tempel for Athene.
Les Trois-Bassins
Befolkningsutvikling
Antall innbyggere i kommunen Les Trois-Bassins
Figaleia
Historie
I 659 f.Kr. ble Figaleia erobret av lakedaimonerne fra Sparta, men greide kort tid etter å gjenvinne sin uavhengighet ved hjelp fra orestasierne. I løpet av striden mellom det arkadiske og det aitoliske forbundet i 221 f.Kr. ble byen holdt av den aitoliske hærføreren Dorimakos inntil han rømte stedet da Filip V av Makedonia nærmet seg. Som med de mange andre byene i Arkadia framstilles den av Strabon som å ha forfalt i stor grad under romersk styre.
Beskrivelse
Flere merkelige religiøse kulter eksisterte i nærheten av Figaleia, blant annet en om gudinnen Eurynome med fiskehale og en svart Demeter med hestehode, hvis avbildninger ble fornyet av skulptøren Onatas på begynnelsen av 400-tallet f.Kr.
Omtaler av stedet i gresk historie er sjeldne og spredte. Det eksisterer dog ruiner og beskrivelse av Pausanias som viser at stedet faktisk var av betydelig styrke og betydning, men ingen selvstendige mynter fra Figaleia er kjent; med unntak fra romersk tid da det ble preget mynter med nymfen Neda som holdt mugge med begge hender for å samle vann. Lite gjenstår noe over bakkenivået av templene til Artemis eller Dionysos og de tallrike statuer og kunstverker som eksisterte på den tiden som Pausanias besøkte stedet, en gang rundt 170 e.Kr.
En stor del av bymuren, bestående av velbygget gresk murverk, delvis flerkantet murverk og delvis rektangulære kvadersten, og et stort kvadratisk sentral borg med en sirkulært, utstikkende tårn. Muren, en gang nær 2 meter i bredden, står på fjellgrunnen langs skråningen ned mot den lille elven Neda, den eneste kvinnelige elv i Hellas og som har sitt navn fra nymfen Neda, en vanngudinne.
Athenes tempel
Tempelet til Athene og Zevs Frelseren utgjorde det fremste monumentet i byen og var lokalisert på den lave høyden Kourdoumpouli sørvest for byens agora. Det er rektangulært tempel med pronao og cella, orientert fra øst mot vest. Dens konstruksjon har flere likheter med det indre rommet til tempelet for legeguden Asklepios i Alifeira. Det eksisterte antagelig et arkaisk tempel først før et nytt ble bygget på 300-tallet f.Kr. og besto fram til romersk tid. Tempelet ble dog ikke omtalt av Pausanias og identifiseringen av dens dedikasjon er gjort ved inskripsjoner fra statuenes sokler. Tempelet hadde både religiøs og politisk betydning.
Bassai
Rundt 6 km ovenfor Figaleia, rundt 1130 over havet, ligger et berømt og velbevart dorisk tempel i Bassai som antagelig ble reist av arkitekten Iktinos (kjent fra Parthenon) på andre halvpart av 400-tallet, rundt 420-410 f.Kr. Folket i Figaleia dedikerte tempelet til for Apollon Epikurios («hjelperen») ettersom han hadde kommet dem til hjelp ved å overkomme en pest. Tempelet er et av de viktigste og mest imponerende fra klassisk antikk, og ble det første stedet som ble inkludert i UNESCOs liste over verdensarven i 1986.
Navn fra Figaleia
I en merkelig vending av hendelser vant en utøver av kampsporten pankration (en blanding av boksing og bryting) ved navn Arrhikion (Ἀρριχίων) fra Figaleia en tevling ved de 54. olympiske leker i 564 f.Kr. til tross for at han var død. Hans motstander hadde låst ham fast i et kvelertak, og desperat etter å komme seg løs, brakk han sin motstanders tå eller ankel, som da ga seg grunnet smertene. Da dommeren løftet Arrhikions arm som seierherre ble oppdaget at han var død fra kvelertaket. Han lik ble kronet med olivenkrans og sendt tilbake til Figaleia som en helt hvor det senere ble reist seiersstatue (nå antatt å være i det arkeologiske museum i Olympia).
Pausanias omtalte også en dryade (skognymfe) ved navn Figaleia med opphav fra byen Figaleia, og det er antatt at dryaden fikk sitt navn fra byen.
Eksterne lenker
Bilder av Dan Diffendale:
Jean-Pierre Stock
Jean-Pierre Stock (født 5. april 1900, død 2. oktober 1950) var en fransk roer som deltok i de olympiske leker 1924 i Paris.
Stock vant en olympisk sølvmedalje i roing under Sommer-OL 1924 i Paris. Sammen med Marc Detton kom han på andreplass i dobbeltsculler bak Paul Costello / John B. Kelly fra USA.
Longjumeau
Longjumeau er en kommune i departementet Essonne i regionen Île-de-France, og er en av de sørlige forstedene til Paris. Kommunen ligger 18,2 km fra sentrum av Paris. Innbyggerne i kommunen kalles for Longjumellois.
Befolkningsutvikling
Antall innbyggere i kommunen Longjumeau
Li Zhen (politiker)
Li Zhen (kinesisk: 李震; pinyin: Lǐ Zhèn; født i desember 1914 i fylket Gaocheng i provinsen Hebei i Kina, død i oktober 1973) var en general og kommunistisk politiker i Folkerepublikken Kina.
Han ble medlem av Det kinesiske kommunistiske parti i 1937. Han ble gitt den militære grad shao jiang, en generalrang i Folkets frigjøringshær, i 1955. Han var minister for Folkerepublikken Kinas ministerium for offentlig sikkerhet fra 1972 til 1973.
Microlamia
Microlamia er en slekt av biller som tilhører den artsrike underfamilien Lamiinae i familien trebukker (Cerambycidae).
Karl-Arne Holmsten
Karl-Arne Holmsten (født 14. august 1911 i Uppsala i Sverige, død 22. februar 1995 i Lidingö i Sverige) var en svensk skuespiller.
Microlamia
Levevis
Larvene til disse små artene minerer inne i blad.
Utbredelse
Slekten er utbredt på New Zealand og Norfolk Island.
Alf Landon
Alfred «Alf» Mossman Landon (født 9. september 1887 i West Middlesex i Pennsylvania, død 12. oktober 1987 i Topeka i Kansas) var en amerikansk forretningsmann og republikansk politiker. Han var guvernør i Kansas 1933–1937 og presidentkandidat for Det republikanske parti ved valget i 1936, men tapte mot Franklin D. Roosevelt. Landon tilhørte den progressive fløyen av partiet, og støttet senere Great Society-programmet.
Yrkerskarrière
Etter eksamen ved University of Kansas i 1908 gjorde han karrière i bankvesenet. I 1912 gikk han inn i den voksende oljeindustrien. Under den første verdenskrig var Landon i United States Army som løytnant i kjemisk krigføring. I 1929 hadde oljevirksomheten i Kansas gjort ham til millionær.
Alf Landons datter, Nancy Kassebaum, er tidligere senator for Kansas og gift med Howard Baker.
Politisk karrière
Ved valget i 1912 støttet Landon Theodore Roosevelt og Det progressive parti. I 1922 var Landon sekretær for Kansas' guvernør, og ble kjent som leder for de liberale republikanerne i delstaten.
Han ble valgt til formann for Kansas republikanske parti i 1928, og ledet republikanernes vellykkede president- og guvernørvalgkamp i Kansas det året. Landon ble valgt til guvernør i Kansas under den store depresjonen i 1932. Han ble gjenvalgt i 1934, og ble den eneste republikanske guvernøren i USA som ble gjenvalgt det året. Han fikk et godt rykte på seg for å ha balansert delstatens budsjetter, og for å ha senket skattene. Landon er ofte beskrevet som en økonomisk konservativ som samtidig mente at det offentlige hadde et signifikant ansvar for sosiale forhold. Han støttet deler av President Franklin D. Roosevelts New Deal, men var motstander av fagforeninger.
Han ble valgt til republikanernes presidentkandidat ved partiets landsmøte i 1936, med Roosevelts fremtidige marineminister Frank Knox som visepresidentkandidat. Landon viste seg å være en ineffektiv kandidat som sjelden reiste. De fleste angrepene mot Roosevelt ble utarbeidet av republikanske tilhengere, ikke Landon selv. I de to månedene etter å ha blitt nominert, drev ikke Landon valgkamp overhodet. Spaltist Westbrook Pegler skrev følgende i tidsskriftet Time den 31. august 1936: «Det ser ut til å være noe mystisk rundt forsvinningen av Alfred M. Landon fra Topeka i Kansas. […] Byrået for savnede personer har sendt rundt en plakat med et bilde av Hr. Landon, og andre kjennetegn. Om noen har informasjon om hvor han kan befinne seg, bes melde seg direkte til Republikanernes nasjonale valgkampkomité.» Valgresultatet skulle vise seg å være entydig: Selv om Landon fikk nesten 17 millioner stemmer, og fikk støtte fra stjernen Jesse Owens, tapte han med mer enn 10 millioner stemmer mot Roosevelt. Han tapte hjemstaten Kansas, og vant kun i Maine og Vermont. Landon fikk dermed åtte valgmannsstemmer, mot Roosevelts 523. Roosevelts vant dermed i det største valgskredet siden valget i 1820.
Haugvang
Haugvang er et grendehus og forsamlingslokale i Haugsbygd, Ringerike kommune. Huset sto ferdig i 1913. Lokalene eies og drives av Haug Bygdelag (tidl. Haug Ungdomslag), som ble etablert 1900.
I de første årene, (1900-1912) foregikk lagets møter og sammenkomster i på Klekken, hos kandidat Færden, eller i Holmestuen. Mot slutten av denne perioden vokste det fram et ønske om å få sitt eget hus. I 1911 ble dette ønsket en realitet ved at daværende eier av Løken gård, Olaus Færden, ga bort en tomt til laget. Tomten ble fraskjøtet Løken gård under navnet "Venners Lyst". Dette navnet ble senere forandret til "Haugvang" på årsmøtet den 6. april 1913. Bygningen er tilgjengelig til leie som festlokale, og det har blitt arrangert bygdemarked der siden 1999.
Tore Lie (turner)
Tore Lie (født 3. november 1945) er en norsk tidligere turner som representerte Bergens Turnforening.
Han vant fem NM-gull og like mange kongepokaler i perioden 1973–1977. Han deltok i Sommer-OL 1972 i München.
Ole F. Harbek
Ole Fingalf Harbek (født 26. juli 1887 i Larvik, død 1. mars 1974) var en norsk jurist. Han var sorenskriver i Nedre Romerike sorenskriverembete fra 1936 til 1950 og i Horten sorenskriverembete fra 1950 til 1957. Fra 15. april til 25. september 1940 var han medlem av det upolitiske Administrasjonsrådet med ansvar for Justis- og politidepartementet. Harbek var også tiltenkt en plass i det påtenkte riksrådet under Riksrådsforhandlingene i 1940. Tyskerne ville ikke godta at Harbek skulle ha en plass i riksrådet, og forhandlingene brøt sammen.
Ole Harbek var svoger til Olaf Martin Devik.
Harbek ble utnevnt til kommandør av St. Olavs Orden i 1963.
Svømming under VM i svømmesport 2023 – 100 meter butterfly kvinner
100 meter butterfly kvinner var en svømmeøvelse som ble arrangert under VM i svømmesport 2023 i Fukuoka i Japan 23. og 24. juli 2023.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 23. juli klokken 11:21.
Semifinale
Semifinalene startet 23. juli klokken 20:12.
Finale
Finalen fant sted 24. juli klokken 20:09.
Håranalyse
Stoffer i blodet vil bindes til hårstråene etter hvert som de vokser ut av hårposen. Gjentatt inntak av legemidler og rusmidler vil da kunne spores i det døde hårvevet. Basert på hvor langt fra hårroten man foretar målingen kan man til en viss grad også kunne tidfeste når et stoff er inntatt. Det er imidlertid store forskjeller på hvor mye av et stoff som tas opp i håret, og faktorer som hårfarge og luftforurensning kan også påvirke prøveresultatet. Denne usikkerheten gjør at håranalyse bare i spesielle tilfeller benyttes innenfor rettsmedisin, og da normalt som supplement til annen bevisførsel.
Håranalyse har også vært lansert som et mulig hjelpemiddel i kampen mot doping i idretten ved at man har mulighet til å spore inntak av forbudte midler.
Innenfor alternativ medisin har håranalyse som metode vært benyttet i flere tiår, og metoden kalles da ofte for hårmineralanalyse. Det er da vanlig at det påståtte spekteret for diagnostisering utvides betydelig, deriblant å kunne påvise en pasients behov for vitaminer og mineraler og determinere pasientens generelle helsetilstand. Normalt brukes da analysene til å anbefale kjøpt av unødvendige kosttilskudd. I 1985 viste en omfattende test fra USA at friske personer ble tildelt alvorlige diagnoser gjennom alternativt anvendt håranalyse, og senere kontroller av slike håranalyser har medført at American Medical Association har frarådet all bruk metoden fordi den mangler vitenskapelig forankring og antas å være ulovlig. Til tross for at metoden er klassifisert som uegnet for diagnostisering, er den fortsatt meget utbredt, og også i Norge finnes det mange alternative terapeuter som tilbyr håranalyse. I 2014 ga Statens helsetilsyn en advarsel til en helsefagarbeider som hadde brukt håranalyse som diagnostikk og grunnlag for anbefaling av kosttilskudd. I 2016 sendte journalister fra VG inn hår fra samme person til tre separate tester, og fikk tre svært forskjellige resultater.
I hovedsak er det alternative behandlere uten helsefaglig utdannelse som tilbyr håranalyse. I Norge har metoden også blitt anvendt og promotert av den tidligere legen Rolf Luneng. I 2013 fikk Luneng tilbakekalt sin legelisens grunnet uforsvarlig pasientbehandling.
Firfislen
Firfislen (latin Lacerta) er et stjernebilde på den nordlige himmelhvelving.
Halle-Ingooigem
Halle-Ingooigem er et belgisk endagsritt i landeveissykling som arrangeres hvert år i juni. Rittet har blitt arrangert siden 1945. Rittet er av UCI klassifisert med 1.1 og er en del av UCI Europe Tour.
Rachel Ruysch
Rachel Ruysch (1664–1750) var en nederlandsk stillebenmaler fra barokken.
Liv
Rachel Ruysch ble født i Haag og flyttet som treåring med sine foreldre til Amsterdam. Hun fikk sine første leksjoner om botanikk og malekunst av sin far, Frederik Ruysch (1638−1731), en høyt ansett anatomi- og botanikkprofessor i Amsterdam og begynte allerede som 15-åring å studere blomstermaleri hos Willem van Aelst. I tillegg til blomster malte hun denne perioden også reptiler og insekter.
I 1695 giftet Ruysch seg med portrettmaleren Juriaen Pool som hun fikk ti barn med. Uvanlig for hennes tid og stand oppfostret hun alle selv. Sammen med sin mann ble hun i 1701 medlem av malerlauget i Haag. Hun var den første kvinne som ble akseptert.
Fra 1708 til 1716 var Ruysch engasjert som hoffmaler hos kurfyrst i Düsseldorf.
Rachel Ruysch malte til hun var over 80 år og skaperperioden strakk seg over mer enn 65 år: det første bildet malte hun i 1681, det siste i 1747.
DS «Johan Jebsen»
DS «Johan Jebsen» var et passasjerskip bygget i 1894 for Indre Nordhordlands Dampbaatlag. Skipet gikk i lokalrute for rederiet i Osterfjorden frem til 1951.
Rachel Ruysch
Verk
Rachel Ruyschs malerier, særlig blomsterbildene, er mesterverk i sitt slag og har alltid blitt høyt skattet. Selv om hun oppnådde uvanlig høye priser for bildene og etterspørselen var stor, arbeidet hun svært lenge på hvert bilde og var hele livet tro mot sin kunst. Hun utpenslet ikke bare blomster og frukter på sirligste vis, men også insekter som kryper på eller svermer omkring dem.
Mange av bildene som bærer hennes navn er malt av andre, for man begynte ganske tidlig å fjerne Simon Verelsts signatur fra bildene hans for å erstatte den med Rachel Ruyschs. Grunnen var at hun oppnådde langt høyre priser enn den kunstnerisk beslektede Verelst.
Generasjoner av blomstermalere, også utenfor Nederlandene, var influert av stilen hennes. Hun er representert på en lang rekke europeiske museer.
Friidrett under Sommer-OL 1908 – Lengdehopp menn
Lengdehopp for menn var en av seks hoppøvelser i friidrett under Sommer-OL 1908 i London. Trettito deltakere fra ni nasjoner deltok i lengdehoppkonkurransen som ble avviklet 22. juli 1908.
Rekorder
Gjeldende rekorder før lekene i 1908:
Frank Irons forbedret den olympiske rekorden to ganger, først til 7,44 meter og til slutt til 7,48 meter.
Salvatore Magnasco
Salvatore Magnasco (født 1. januar 1806 i Portofino, død 12. januar 1892 i Genova i italia) var en italiensk katolsk erkebiskop.
Indonesia under VM i friidrett 2011
Indonesia deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.
Salvatore Magnasco
Prest
Salvatore Magnasco ble professor i spekulativ teologi ved presteseminaret i Genova, og var custos for Sabtuario di Virgo Potens i Borzoli.
Biskop, erkebiskop
Han ble utnevnt til titulærbiskop av Bolina og hjelpebiskop i erkebispedømmet i Genova den 7. mai 1867 av pave Pius IX. Han bispeviet av kardinal Gustav Adolf von Hohenlohe-Schillingsfürst, medkonsekrerende var erkebiskopene Paolo Brunoni og François Marinelli. Mellom 1869 og 1870 deltok han på Vatikankonsilet.
Lars Pettersen Løge
Lars Ivar Pettersen Løge (født 1. mars 1959) er en norsk tidligere turner som representerte Sandnes Turnforening.
Salvatore Magnasco
Biskop, erkebiskop
Den 27. oktober 1871 ble han utnevnt til erkebiskop av Genova. Der døde han den 12. januar 1892, kort tid etter å ha fylt 86 år.
Lars Pettersen Løge
Han vant tre NM-gull og tre kongepokaler i perioden 1978–1981.
Salvatore Magnasco
Episkopalgenealogi
Hans episkopalgenealogi er:
Europavei 39 (Møre og Romsdal)
Europavei 39 i Møre og Romsdal er et delstykke av europavei 39 med en lengde på 249 km, veien går mellom fylkesgrensen mot Trøndelag og fylkesgrensen mot Vestland.
Historikk
Før strekningen ble skiltet E39 i 2000 var avsnittet fra Fannrem i Orkdal, Trøndelag, via fylkesgrensen til Betna i Halsa skiltet riksvei 71, og mellom Betna og Krifast i Tingvoll riksvei 65. Krifast var også på denne tiden riksvei 70. Krifast – Gujorda i Molde var riksvei 66 og Gujorda – Molde ferje riksvei 62. I Vestnes gikk riksvei 661 fra ferja til Kjelbotn, videre til Ålesund som felles trasé med europavei 136, frem til 1992 europavei 69 og mellom 1992 og 2000 riksvei 9. Avsnittet mellom Ålesund og fylkesgrensen mot Sogn og Fjordane i Stigedalen i Volda var riksvei 14, denne fortsatte via Bergen til Stavanger.
Etter åpning av Kvivsvegen 22. september 2012 var det en tid to traseer mellom Volda og Eid. Den nye traseen går mellom Volda og Nordfjordeid om Grodås og tilbake langs Hornindalsvatnet (felles trasé med riksvei 15). Den gamle traseen gikk via ferjesambandet Volda–Folkestad og Bjørkedalen. Hjartåbergtunnelen ved Austefjorden (Volda-Grodås) åpnet i juni 2014. Fylkesvei 651 på nordsiden av Austefjorden ble del av E39 Volda-Grodås etter utbedringer og nye tunneler. Etter at den nye strekningen ble ferdigstilt 2014 fikk den gamle strekningen mellom Volda og Leivdøla bru i Eid ny betegnelse riksvei 651.